32006R0927
L 170/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 927/2006 НА КОМИСИЯТА
от 22 юни 2006 година
за освобождаване на специалния резерв за преструктуриране, предвиден в член 1, параграф 4 от Регламент (ЕО) № 1788/2003
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1788/2003 на Съвета от 29 септември 2003 г. относно въвеждането на такса в сектора на млякото и млечните продукти (1), и по-специално член 1, параграф 4 от него,
като има предвид, че:
(1)
Член 1, параграф 4 от Регламент (ЕО) № 1788/2003 предвижда специален резерв за преструктуриране на Чешката Република, Естония, Кипър, Латвия, Литва, Унгария, Малта, Полша, Словения и Словакия, който да се освободи от 1 април 2006 г. до размера, в който потреблението във фермите на мляко и млечни продукти във всяка от тези страни бе намалено от 1998 г. или 2000 г., в зависимост от конкретната страна.
(2)
В съответствие с член 1, параграф 4 от Регламент (ЕО) № 1788/2003 Чешката Република, Естония, Кипър, Латвия, Литва, Унгария, Малта, Полша, Словения и Словакия представиха на Комисията доклад, посочващ в подробности резултатите и тенденциите на действителния процес на преструктуриране в млечните сектори на тези страни, и по-специално изместването от производство за потребление във фермите към производство за пазара.
(3)
Съгласно тези доклади всички тези държави-членки показаха намаление на потреблението във фермите на мляко и млечни продукти.
(4)
Наличната статистика за производството показва, че една увеличаваща се част от производството на мляко се продава посредством доставки и една намаляваща част - посредством директни продажби.
(5)
По тази причина е целесъобразно да се освободи специалният резерв за преструктуриране на Чешката Република, Естония, Кипър, Латвия, Литва, Унгария, Малта, Полша, Словения и Словакия и да се предвиди разпределяне на получените количества за частта на доставките на тяхното национално референтно количество.
(6)
Мерките, предвидени в настоящия регламент, са в съответствие със становището на Управителния комитет по мляко и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Специалният резерв за преструктуриране, предвиден в член 1, параграф 4 от Регламент (ЕО) № 1788/2003, се освобождава за Чешката Република, Естония, Кипър, Латвия, Литва, Унгария, Малта, Полша, Словения и Словакия. Освободените количества са изложени в приложението към настоящия регламент.
Член 2
Количествата, посочени в приложението, се поставят в националния резерв, предвиден в член 14 от Регламент (ЕО) № 1788/2003 и се използва за доставки.
Член 3
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 април 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 юни 2006 година.